Olkaa hedelmälliset.
Moninkertaistukaa.
MERITÄHTI Miten Jeesus varustaa seuraajansa?
Hei! Keskustelemme viidestä lahjasta, jotka Jeesus antoi seurakunnalleen, -
ja niiden tärkeästä merkityksestä.
Neil Cole ja Dezi Baker, tervetuloa ohjelmaan!
Neil, olet kirjailija, seurakuntien istuttaja -
ja orgaanisen seurakuntaliikkeen perustaja.
Dezi, olet perustanut seurakuntia -
ja olit perustamassa orgaanista seurakuntaliikettä.
Olet myös liikemies.
Olette molemmat seurakunnan moninkertaistumisliiton neuvostossa.
Siinä Neilillä on apostolinen tehtävä ja Dezillä on profeetallinen tehtävä.
Puhumme viidestä lahjasta, jotka Jeesus antoi seurakunnalleen.
Edellisissä jaksoissa on puhuttu muun muassa seurakunnan perustamisesta.
Nyt keskustelemme lahjoista. Mitä lahjat ovat?
Paavali kirjoittaa efesolaisille, että Jeesus antoi seurakunnalle lahjoja.
Ne ovat apostolit, profeetat, evankelistat, paimenet ja opettajat.
Efesolaiskirjeen mukaan ne tuovat seurakunnalle Jeesuksen mittapuun.
Kristus on paras apostoli, profeetta, evankelista, paimen ja opettaja.
Hän on antanut seurakunnalle ihmisiä, jotka tuovat lahjat esiin, -
jotta näyttäisimme enemmän Jeesukselta.
Olette kirjoittaneet yhdessä Primal Fire (Ensituli) -kirjan.
Mitä on ensituli, josta puhutte?
"Primal" tarkoittaa ensimmäistä. Se on siis ensituli.
Jumala kuvataan usein tulena. Hän oli palavassa pensaassa, -
tulenpatsaana erämaassa ja tulisina kielinä apostolien yllä Ap. t. 2:ssa.
Mielestämme lahjat kuvaavat sitä, mitä Jumala on.
Ne ovat kuvia Kristuksesta. Hän on näkymättömän Jumalan kuva.
Uskomme, että jokaisessa ihmisessä on piilevänä tämä palava tuli.
Toivomme, että kirja auttaa tuomaan lahjat esiin seurakunnasta -
ja että seurakunta alkaa näyttää sen ansiosta yhä enemmän Jeesukselta.
Sanoit, että jokaisessa uskovassa on nämä lahjat.
Antaako Jumala nämä lahjat jokaiselle kristitylle?
Onko Jeesus jokaisessa uskovassa?
Sanomme, että Jeesus on jokaisessa, joka on ottanut Hänet sydämeensä.
Jeesus on meissä jokaisessa. Hän on paras apostoli, -
evankelista, profeetta, paimen ja opettaja.
Jos Jeesus on meissä, lahjat ovat meissä piilevinä Hänen kauttaan.
Silloin meissä on uinuva potentiaali jokaiseen viiteen lahjaan.
Raamatussa puhutaan myös Hengen lahjoista.
Mikä on Hengen lahjojen ja näiden lahjojen ero?
Seurakunnalle on annettu muutamia Hengen lahjoja, -
joilla Pyhä Henki auttaa jokaista kristittyä palvelemaan -
ja rakentamaan Kristus-ruumista. Efesolaiskirjeen kohta on erilainen.
Siinä Jeesus antaa seurakunnalle lahjoja. Ne ovat pikemminkin tehtäviä.
Ne toimivat Kristuksen mittana. Ne liittyvät kristityn kutsuun.
Ne varustavat ja rakentavat koko seurakuntaa palvelemaan Jeesusta.
Nämä lahjat ovat erilaisia. Ne ovat tehtäviä ja rooleja, eivät kykyjä.
Ne annetaan seurakunnalle, ei yksilö- kristitylle. Antaja on Jeesus, ei Henki.
Ne menevät lomittain, mutta niissä on ero.
Viisi lahjaa ovat kattavampia kuin Hengen lahjat.
Ne kattavat kaiken, mitä meidän on määrä olla Kristuksessa.
Neilillä on apostolinen tehtävä ja Dezillä on profeetallinen tehtävä.
Vaikka kaikilla kristityillä on nuo lahjat, -
kutsuuko Jumala meitä eri tehtäviin?
Usein Jumala elävöittää meissä yhtä tai kahta lahjaa.
Hän nostaa niitä pintaan ja syventää niitä.
Minä toimin profeetan tehtävässä, -
koska se on syvin tai vahvin aistini.
Se voi esiintyä toissijaisenakin. Minut tunnetaan myös opettajana.
Se on toissijainen Jumalan antama lahja minussa.
Näin se etenee. Heikoimpina minulla esiintyvät evankelista ja paimen.
Kaikki viisi ovat meissä piilevinä.
Ne ovat syvällä sisimmässämme, koska Jeesus on siellä.
Emme voi siis sanoa: "Minulla ei ole tuota lahjaa."
Kukaan meistä ei ehdi tässä ajassa tulemaan kypsiksi kaikessa viidessä.
Jotkin ovat vahvempia kuin toiset.
Yleensä on ensisijainen, toissijainen ja joskus kolmas lahja.
Kukaan ei ole vahva kaikissa.
Tehtävässä ei voi toimia, ennen kuin varustaa muita toimimaan tehtävässä.
Tarvitaan siis kypsyyttä, jotta voi tulla muiden varustajiksi.
Ei siis voi sanoa, -
että toimii tehtävässä, jos ei varusta muita.
Paavali sanoo kahdessa kohdassa, että hänellä on kolme lahjaa.
Hän sanoo kahdesti olevansa apostoli, sananviejä, julistaja tai evankelista -
ja opettaja. Hän siis toimi kolmessa roolissa elämänsä aikana.
Kun hänen elämäänsä tarkastelee, on selvää, että hän on apostoli.
Se on hyvä kuva siitä, miten kypsymme noissa lahjoissa.
Kirjassanne kutsutte niitä kadonneiksi Jeesuksen lahjoiksi. Miksi?
Ajattelen, että meillä on taistelu vihollista, saatanaa, vastaan.
Se haluaa tappaa, varastaa ja tuhota.
Se haluaa kaikin voimin ryöstää Jeesuksen antamat lahjat, -
jotta seurakunta ei pystyisi toimimaan -
pyhänä, terveenä Jeesuksen heijastajana.
Se on ujuttanut opetusta, ettei apostoleja ja profeettoja enää ole.
Väitetään, ettei Raamattu tue opetusta apostoleista ja profeetoista -
ja että paimen ja opettaja ovat yksi ja sama lahja.
Se perustellaan virheellisesti kreikan kieliopilla.
Se yritetään kutistaa kahteen tai kolmeen lahjaan, -
ja samalla menetetään iso osa siitä, mitä Jeesus on seurakunnalle.
Niinpä emme enää näytä Kristukselta.
Olemme luonnehdinta tai mutaatio siitä, koska kaikki lahjat eivät toimi.
Miten voimme löytää uudelleen nämä kadonneet lahjat?
Miten ne saadaan esiin?
Ensinnäkin täytyy tunnustaa, että ne ovat olemassa.
Sitten ihmisille pitää opettaa niitä, jolloin ihmisten sisällä syttyy tuli.
He alkavat hämmästellä.
Hämmästelyn pitäisi kuulua osana kristikuntaan: "Olenko minä tuo?"
Meidän täytyy tuoda tieto siitä takaisin seurakunnalle.
Jos se on ryöstetty tai kadonnut, se täytyy vain löytää uudelleen.
Olemme laatineet opetusmateriaalia, joka sytyttää tulen uudelleen.
Käydään sitten läpi lahjoja.
Voitko tehdä yhteenvedon viidestä lahjasta?
Sitä voi parhaiten havainnollistaa vasemmalla kädellä.
Jumala on antanut hienon kuvan, joka opettaa viidestä lahjasta.
Apostolinen lahja on kuin peukalo, jolla liftataan seuraavaan kylään.
Apostoli kulkee paikasta paikkaan. Hän on apostoli, lähetetty.
Hän menee paikkoihin, joissa ei aiemmin ollut seurakuntaa, -
mutta jonka sitten täytyy pystyä ylläpitämään itse itseään.
Siksi hän tarvitsee kaikkia lahjoja, jotta hän voi opettaa uusia uskovia.
Hänellä on taipumuksia muihinkin lahjoihin, -
mutta hän ei ole niissä mestari.
Profeetta on kuin etusormi. Se on suora ja kapea kuin totuus.
Hän keskeyttää bisnespalaverit sanomalla: "Kysytään tätä Herralta."
Sitten Herra murskaa suunnitelmat. Dezi on harrastanut sitä.
Kuulostaako tutulta? - Etäisesti.
Jos joku ei toimi Herran tahdon mukaisesti, profeetta tuo sen ilmi.
Profeetalla on taipumusta osoittaa sormellaan.
Apostolin ja profeetan lahjat on tarkoitettu toimimaan yhdessä.
Raamatussakin ne mainitaan usein yhdessä.
Jumala on niputtanut ne yhteen. Ne ovat seurakunnan perustus.
Ne myös täydentävät toisiaan. Ne eivät aina tule toimeen keskenään.
Kun ne toimivat yhdessä, ne ovat Jumalan ase, joka tuhoaa vihollisen.
Kun ne eivät toimi yhdessä, kaikki häviävät ja ovat luusereita.
Evankelista on kuin keskimmäinen sormi, joka ulottuu muita pidemmälle.
Se myös saattaa loukata. Itse asiassa se ei ole totta.
Evankelistan lahja on annettu maailmalle seurakunnan kautta.
Evankelistasta on helppo pitää. Hän tuo hyviä uutisia. Kaikki haluavat niitä!
Evankelistaa rakastetaan. Heidät yleensä muistetaan. - Billy Graham.
Yleensä heidän nimensä on Billy. Billy Graham, Billy Sunday, Bill Hybels, -
Bill Bright... Jos nimesi on Bill tai William, olet luultavasti evankelista.
Se on yksi tapa tunnistaa, oletko evankelista.
Paimen on nimetön, -
joka haluaa kertoa olevansa sitoutunut kuolemaan asti yhteen morsiameen.
Kun Jeesus erotteli hyvät paimenet ja pahat palkkapaimenet, -
Hän sanoi, että hyvä paimen antaa henkensä lammasten edestä.
Hän ei paimenna vain tilipussin takia eikä hän pakene uhkien edessä.
Hän on sitoutunut yhteen morsiameen, kunnes kuolema erottaa.
Opettaja on kuin pienin sormi. Se on heikoin lahja.
Raamatussa sanotaan juuri siitä: "Älkööt monet pyrkikö opettajaksi."
Opettajia ei tarvita monta.
Valitettavasti olemme tuottaneet opettajia enemmän kuin muita.
Opettaja varmistaa, että hyvät asiat uppoavat päähän.
Jos apostolien ja profeettojen perustus on hyvä, -
evankelistojen, paimenten ja opettajien on hyvä laskea sen varaan.
Ilman perustusta seurakunta voi kasvaa, mutta se ei moninkertaistu -
ilman perustusta, joka on apostolit ja profeetat.
Jos paimenta, nimetöntä, yrittää nostaa yksinään, se ei nouse.
Paimenen lahjaa ei ole tarkoitettu toimimaan yksin, -
vaan muiden kanssa. Yleensä se toimii opettajan kanssa.
Käsi on siitä hyvä kuva. Apostoli on 'lähetetty'.
Profeetta varmistaa, että kuuntelemme ja tottelemme Jeesusta.
Evankelista varmistaa, että seura- kunta on hyvä sanoma kansalle.
Paimen varmistaa, että toimimme yhdessä.
Opettaja varmistaa, että meillä on voimaa jatkaa eteenpäin.
Aloitetaan sitten perustasta.
Mainitsit, ettei apostoleja ole nykyään kovin paljon.
Ihmiset ovat ehkä unohtaneet, että heitä pitäisi ja voisi olla enemmän.
Apostoli tuo sanana mieleen Uuden testamentin ja Paavalin.
Ajattelemme: "Paavali hoiti homman. Mihin heitä enää tarvitaan?"
Mikä on apostolin rooli nykyään?
Sinä aikana kun lahjat ovat olleet varastettuina tai kadonneina, -
seurakuntien istutustyö maailmalla on ollut hyvin niukkaa.
Sekin osoittaa, -
että ne ovat seurakunnan istuttamisen ja seurakuntien perustus.
Ehkä se selittää, miksei seurakuntia enää istuteta.
Silloin Paavali istutti monia seurakuntia.
Apostolinen lahja on lähetystyön suojelija.
Apostoli haluaa, että seurakunta tekee lähetystyötä, menee eteenpäin, -
perustaa uusia seurakuntia ja menee alueille, joilla ei ole seurakuntia.
Kun apostolinen ja profeetallinen lahja eivät ole olleet toiminnassa, -
seurakunnasta on tullut sisäänpäin kääntynyt.
Se ei synnytä uusia seurakuntia eikä ole niin terve kuin se voisi olla.
Seurakunnan historiasta näkee apostoliuden pilkahduksia.
Niistä on syntynyt suuria Jumalan liikkeitä, kuten John Wesleyn, -
von Zinzendorfin tai Watchman Neen vaikutuksesta.
Entä sitten profeetallinen lahja? Käännyn sinun puoleesi, Dezi.
Mikä on profeetan tärkein tehtävä tai päärooli?
Profeetan tehtävä liittyy erityiseen tietoisuuteen.
Profeetta on miltei liiankin tietoinen ympärillä tapahtuvista asioista.
Siihen liittyy menneisyyden arviointi jälkeenpäin, -
ymmärrys nykyhetkessä vallitsevista asioista ja johdattelu tulevaisuuteen.
Profeetta kuulee Jumalan äänen.
Hän yrittää auttaa uusia ja jo hieman pidempään uskossa olleita -
ymmärtämään, että kaikki voivat kuulla Jumalan äänen.
Kun uskovien joukko uskoo kuulevansa Jumalalta, -
profeetta voi ohjata oikeaan suuntaan.
On olemassa myös Logos, Jumalan ääni. Jumala puhuu meille.
Hän puhuu kaikille uskoville henkilö- kohtaisesti, ei vain Raamatun kautta.
Monet sanovat: "Jumala ei puhu minulle." Miten sitten pelastuit?
Eikö Jumala kutsunut sinua pelastukseen?
Joskus vain vahvistamme, että Jumala puhuu ihmisen sisällä, -
ja annamme ihmiselle luvan seurata sitä.
Entä evankelista? Kun perustus on laskettu, tuoko hän ihmisiä sisään?
Hän rakastaa ihmisiä.
Olen tuntenut monta evankelistaa.
Erään evankelistan olen tuntenut 5―7 vuotta.
Hän kertoo todistuksensa joka kerta kun tapaamme.
Olen kuullut sen jo monta kertaa.
Merkittävää on, että aina kun hän kertoo todistuksensa, hän itkee.
Evankelista on niin rakastunut Jeesukseen, -
että hän rakastaa kaikkia ympärillään.
Siksi hän on tehokas. Ihmiset tuntevat hänestä virtaavan rakkauden.
Hän jakaa rakkautta, kuten kylväjä sirottelee siemeniä.
Evankelista todistaa jatkuvasti jokaiselle, jonka hän kohtaa.
Se voi olla tarjoilija.
Evankelistan kasvoista jo näkee, että hän haluaa vain kertoa Jeesuksesta -
missä tahansa, milloin tahansa.
Nykyään tarvitaan hyvää sanomaa. Seurakunnan pitää olla hyvä sanoma.
Evankelista voi puhua ytimekkäästi tai pitkästi.
Hän todistaa yhä uudelleen ja uudelleen.
Evankelistalla on kyky lukea ihmisen tilanteita ja tarpeita.
Kaikki nämä viisi lahjaa on tarkoitettu varustamaan pyhiä.
Evankelista on kutsuttu myös -
auttamaan pyhiä tavoittamaan kadotettuja.
Ei siis jätetä tehtävää vain evankelistojen harteille.
Evankelistan tehtävä on saada meidät kertomaan hyvää sanomaa muille.
Mainitsit, että paimen on uskollinen vain yhdelle.
Kirjassanne mainitaan, että paimenen tehtävä on tuoda yhteyttä. Miten?
Paimenella on kyky lukea ihmisten vahvuudet ja tuoda ne esiin.
Se on rakastamisen lahja samalla.
Hän pitää jokaista tärkeänä. Hänestä jokaisella on jokin hyödyllinen lahja.
Hän tietää, milloin laumaa uhkaa vaara.
Hän taistelee tauteja ja muita pahoja asioita vastaan.
Paimenen tehtäväala on rajallinen.
Sosiologien mukaan meillä voi olla läheinen suhde vain 250 ihmiseen.
Sen yli emme pysy perässä emmekä pysty samanlaiseen läheisyyteen.
Paimenen tehtäväala on rajallinen.
Tarvitsemme enemmän paimenia. Ongelma on, -
että kun löytää paimenen, hänellä on jo lauma, jota hän ei jätä.
Koska hän on uskollinen. Entä sitten opettaja?
Mitä ihmisen itse täytyy tehdä, ennen kuin hänestä voi tulla opettaja?
Opettaja rakastaa Jumalan sanaa. Hän uppoaa siihen.
Hän rakastaa oppimista, ja hänestä on ihana jakaa oppimaansa.
Neuvostossamme on opettaja, Paul.
Hänen työhuoneensa jokaisella vaakasuoralla tasolla on kirjapino.
Jos kysyy jotakin, hän tietää, mistä kirjasta ja miltä sivulta vastaus löytyy.
Kun hän matkustaa, hän ottaa mukaan ystävänsä ― kirjat.
Opettaja rakastaa oppimista.
Seurakunnan täytyy rakastaa oppimista.
Vertaan seurakunnan viittä lahjaa ruumiin toimintoihin.
Apostoli on kuin rauhasjärjestelmä.
Se on perusjärjestelmä. Se säätelee kasvua ja lisääntymistä.
Profeetta on kuin keskushermosto. Se varmistaa, -
että kaikki osaset on liitetty aivoihin ja että ne kuuntelevat Jeesusta.
Evankelista on kuin selkäranka ja lihasjärjestelmä.
Se tuo ryhtiä, tavoittaa maailmaa ja taluttaa muita kädellä.
Paimen on kuin sydän ja verisuoni- järjestelmä. Se huolehtii lämmöstä, -
ravinnosta ja tautien torjunnasta.
Opettaja on kuin ruoansulatusjärjestelmä, -
joka tuo sisään hyvää ravintoa, jotta meillä olisi voimaa toimia.
Jos yksikin niistä lakkaa toimimasta, me kuolemme.
Pidätte tärkeänä sitä, että kaikki lahjat toimivat seurakunnassa.
Vertasitte sitä kakkutaikinaan.
Tarvitaan viittä ainesosaa: jauhoja, munia, voita, sokeria ja maitoa.
Jos yrittäisi leipoa kakkua vain kahdella aineksella, se ei onnistuisi.
Seurakunta on yrittänyt liian pitkään olla hyvänmakuinen.
Se on yrittänyt maistua hyvältä ilman, että kaikki ainekset ovat mukana.
Myös seurakuntalaisten täytyy tunnistaa lahjataipumukset sisällään -
ja olla vapaita käyttämään lahjaansa.
Kaikkia näitä asioita ei voi tehdä sunnuntaisin kello 10:stä 14:ään.
Seurakuntalaiset on varustettava toimimaan lahjojensa mukaan -
työpaikoilla, kampuksilla, naapurustoissa ja kansakunnissa.
Miten ihminen saa selville, mikä on hänen lahjansa?
Paavali löysi lahjansa viiden asian kautta.
Ensinnäkin kun hän pelastui, Jumala ilmoitti sen hänelle: -
"Puhut kuninkaille, keisareille ja pakanoille."
Paavali sai ilmestyksen elämäntehtävästään heti alussa.
Toiseksi Paavalilla oli sisäinen palo, jota hän ei voinut kieltää tai estää.
Hän sanoi, että hänen täytyy hoitaa tehtävänsä, vaikka vastahakoisestikin.
Kolmanneksi seurakunta vahvisti hänen lahjansa.
Galatalaiskirjeen mukaan Jerusalemin apostolit tunnustivat, -
että Paavali oli pakanain apostoli.
Neljänneksi hänen elämänsä kantoi hedelmää.
Hän sanoi korinttolaisille, että he olivat hänen todistuksensa: -
olemassaolonne todistaa, että olen apostoli.
Viidenneksi hän maksoi hinnan siitä, että hän oli apostoli.
Parhaiten lahjansa tunnistaa katselemalla elämäänsä taaksepäin.
Sen huomaa ajan myötä. Lopulta sitä sanoo, että on syntynyt tätä varten.
Palvella voi ilmankin, että tietää.
Riittää, että rakastaa Jeesusta ja lähimmäisiään ja palvelee heitä.
Lopulta huomaa, mitä Jumala on kutsunut tekemään.
Kiitos, Neil ja Dezi.
Tämä on erittäin tärkeä sanoma kerrottavaksi seurakunnille.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
TÄYTTÄKÄÄ MAA, MONINKERTAISTUKAA
Suomennos: Marianne Tenetz